ધારાસભ્ય પદેથી રાજીનામું આપતાં પહેલાં યોજાયેલ વિધાનસભા બેઠકમાં અમિત શાહે સંબોધન પણ કર્યું હતું. તેમણે કહ્યું હતું કે, મારા કાર્યકાળમાં મારા મતક્ષેત્રના લોકો દ્વારા મને ખૂબ પ્રેમ મળ્યો, જે માટે હું આભારી છું. ગુજરાતમાં નર્મદા યોજના વિજયભાઇ રૂપાણી અને નીતિનભાઇની સરકારમાં પૂર્ણ થઇ છે અને એમાં નરેન્દ્રભાઇનું સતત માર્ગદર્શન રહ્યું છે. હવે કોઇનામાં એટલી તાકાત નથી કે આ યોજનામાં બાધા નાંખે. 20 વર્ષમાં ભાજપે ગુજરાતને નવી ઊંચાઇએ પહોંચાડ્યું છે. ડિસેમ્બર, 2017ની ચૂંટણીમાં કોંગ્રેસને ખબર પડશે. રાજ્યસભામાં એનડીએની પૂર્ણ બહુમતી ટૂંક સમયમાં જ થશે.